KOMISIJOS REGLAMENTAS (EB) Nr. 701/2005
2005 m. gegužės 4 d.
nustatantis, kokia dalimi galima patenkinti paraiškas kai kurių Alpių ir kalnų veislių bulių, karvių bei telyčių, išskyrus skerstinus gyvulius, importo licencijai gauti, pateiktas 2005 m. balandžio mėnesį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1),
atsižvelgdama į 1999 m. gegužės 26 d. Komisijos reglamentą (EB) Nr. 1081/1999, atidarantį kai kurių Alpių ir kalnų veislių bulių, karvių bei telyčių, išskyrus skerstinus gyvulius, importo tarifines kvotas, numatantį tokių kvotų administravimą ir panaikinantį Reglamentą (EB) Nr. 1012/98, ir iš dalies pakeičiantį Reglamentą (EB) Nr. 1143/98 (2), ir ypač į jo 5 straipsnį,
kadangi:
(1)
Reglamento (EB) Nr. 1081/1999 9 straipsnio 1 dalyje numatyta perskirstyti kiekius, dėl kurių iki 2005 m. kovo 15 d. nebuvo pateiktos paraiškos importo licencijai gauti.
(2)
2005 m. balandžio 11 d. Komisijos reglamento (EB) Nr. 553/2005 1 straipsnyje, numačius perskirstyti kai kurių Alpių ir kalnų veislių bulių, karvių bei telyčių, išskyrus skerstinus gyvulius, importo teises pagal Reglamento (EB) Nr. 1081/1999 (3) nuostatas, nustatomi kai kurių Alpių ir kalnų veislių bulių, karvių bei telyčių, išskyrus skerstinus gyvulius, kiekiai, kurie tam tikromis sąlygomis gali būti importuoti iki 2005 m. birželio 30 d.
(3)
Kiekiai, dėl kurių buvo pateiktos paraiškos, yra tokie, kad prašymai gali būti visiškai patenkinti,
PRIĖMĖ ŠĮ REGLAMENTĄ:
1 straipsnis
Kiekviena paraiška gauti importo teises, pateikta pagal Reglamento (EB) Nr. 1081/1999 9 straipsnio nuostatas, patenkinama visiškai serijos numeriui 09.0003.
2 straipsnis
Šis reglamentas įsigalioja 2005 m. gegužės 5 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gegužės 4 d.